nahid-hub/BLUGE-bengali-wikipedia-section-title-prediction huggingface dataset:
আমানউল্লাহ খান ১৯৬৯-১৯৭৪ পর্যন্ত বগুড়া প্রেসক্লাবের সভাপতি ও সাধারণ সম্পাদক হিসেবে দায়িত্ব পালন করেন। তিনি স্বাধীন বাংলাদেশের প্রথম পত্রিকা দৈনিক বাংলাদেশ সম্পাদক ছিলেন। ১৯৬৪ সাল থেকে ২০১৩ সাল পর্যন্ত দৈনিক ইত্তেফাকের উত্তরাঞ্চলীয় আবাসিক প্রতিনিধি ছিলেন তিনি। তিনি ১৯৭৩ সালের প্রথম জাতীয় নির্বাচনে বগুড়া-৭ আসন থেকে সংসদ সদস্য নির্বাচিত হয়েছিলেন। ১৯৮২-১৯৮৭ সাল পর্যন্ত তিনি বগুড়া জেলা আওয়ামী লীগের সিনিয়র সহসভাপতির দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. গ্রন্থ
titleC. জন্ম ও প্রাথমিক জীবন
titleD. রাজনৈতিক ও কর্মজীবন
উত্তর: titleD
থানা থেকে সেনবাগ উপজেলায় রুপান্তরিত হয় ১৯৮৩ সালে। নোয়াখালী জেলা সৃষ্টি হয় ১৮২১ খ্রিষ্টাব্দে। নোয়াখালী জেলাধীন বেগমগঞ্জ থানার একটি অংশ ছিল আজকের সেনবাগ উপজেলা। এখনো সেনবাগ এবং বেগমগঞ্জ উপজেলার মৌজাগুলি একই ক্রমিকে রয়েছে। তৎকালীন বেগমগঞ্জ থানার উত্তর-পূর্ব কোণে প্রায়ই আইন শৃংখলার অবনতি ঘটতো। এই এলাকার পূর্বে ফেনী থানার শেষ প্রান্ত উত্তরে কুমিল্লা জেলার চৌদ্দগ্রামের শেষপ্রান্ত থাকায় তাদের পক্ষেও আইন শৃঙ্খলা নিয়ন্ত্রণে রাখা সম্ভব হতো না। বর্ষায় নৌকায়, শুকনো মৌসুমে সাইকেল কিংবা ঘোড়ায় চড়ে এলাকা পরিদর্শন করতো আইন শৃঙ্খলা বাহিনীর সদস্যগণ। তাই সূদুর বেগমগঞ্জ সদর থেকে এই এলাকার দুষ্কৃতকারীদের দমন করে আইন শৃঙ্খলা সুষ্ঠুভাবে বজায় রাখা অত্যন্ত দুরূহ ছিল। এ কারণে ১৯২২ সালে নিজ সেনবাগ গ্রামের “বাঘরা দিঘী”র পাড়ে একটি ফাঁড়ি থানা স্থাপন করা হয়। পরবর্তী পর্যায়ে এই ফাঁড়ি থানাকে পূর্নাঙ্গ থানায় রুপান্তরিত করে মিরগঞ্জ বাজারে (বর্তমান সেনবাগ বাজার) স্থাপন করা হয়।

সেনবাগ নোয়াখালী জেলার একটি থানা, বর্তমানে উপজেলা। নোয়াখালী জেলা প্রায় তিন হাজার বছর পূর্বে বঙ্গপোসাগরের গর্ভ থেকে উৎপন্ন হয়। ত্রয়োদশ শতাব্দির শুরুতে মিথিলা আগত বিশ্বম্ভরশুর বর্তমান নোয়াখালীতে একটি ক্ষুদ্র রাজ্য প্রতিষ্ঠা করেন। এ রাজ্যের নাম দেয়া হয় ভুলুয়া। এই ভুলুয়া রাজ্যটি পরবর্তীতে সভ্যতা, সংস্কৃতি, শিক্ষা, সাহিত্য ও আভিজাত্যে সমৃদ্ধশালী হয়ে উঠে। এই ভুলুয়াকে নিয়ে কবি শেখ সাদী লিখেছেন- ভুলুয়া শহর হয় অতি দিব্যস্থান, // সেই সে শহর হয় অতি ভাল জান। // সৈয়দ কাজী আছে যত মুসলমান, // নানা জাতি আছে যত ব্রাম্মন সজ্জন।

ভুলুয়া অঞ্চলের লবণ এজেন্ট লর্ড প্লাউডেন ১৮২১ সালে ভুলুয়াকে একটি জেলা ঘোষণা করার প্রস্তাব দেন। তার প্রস্তাব অনুসারে ব্রিটিশ সরকার তাকে কালেক্টর নিয়োগ করে সিমানা নির্ধারণ করে দেয়। বর্তমান চট্টগ্রামের সন্দ্বীপ সহ বৃহত্তর নোয়াখালীর সকল উপজেলা এবং চট্টগ্রামের মিরসরাই এর অন্তর্ভুক্ত ছিলো।

সেনবাগ বেগমগঞ্জ থানার একটি অংশ ছিল, বেগমগঞ্জ ও সেনবাগের মৌজাগুলি একই ক্রমিকে বিদ্যমান। সেনবাগের পূর্ব উত্তর কোনে আইন শৃংখলার অবনতি ঘটায় সুদূর বেগমগঞ্জ থেকে নিয়ন্ত্রণ করা সম্ভব হতোনা বিধায় এই এলাকার নিজ সেনবাগ গ্রামে বাঘরা দিঘীরপাড়ে একটি ফাঁড়ি থানা স্থাপন করা হয়। পরবর্তীতে সেনবাগকে পুর্নাঙ্গ থানায় রুপান্তরিত করার লক্ষ্যে নিজ সেনবাগের নিজ শব্দটি বাদ দিয়ে সেনবাগ থানা ঘোষণা করা হয় ১৯২২ সনে। মিরগঞ্জ বাজারে (বর্তমানে সেনবাগ বাজার) থানা সদর স্থাপিত হয়। তখন এই মিরগঞ্জ বাজারে পাঠশালা তদারকের জন্য সার্কেল পন্ডিতের অফিস ও সাব-রেজিষ্ট্রি অফিস ছিল, সেনবাগ সদরে অবস্থিত অগ্রনী ব্যাংকের শাখা মিরগঞ্জ বাজার শাখা হিসেবে লাইসেন্স প্রাপ্ত হয়। সেনবাগ সদরের সুপার মার্কেটটির নাম ও মিরগঞ্জ বাজার হিসাবে লেখা আছে।প্রাচীন ইতিহাসে দেখা যায় এই অঞ্চলের মাঝ দিয়ে ভুলুয়া খাল প্রবাহিত ছিল। পূর্বে ফেনী নদী এবং পশ্চিমে মেঘনা। বড় বড় পুকুর কাটার সময় পুকুরের তলদেশে নৌকার বৈঠা এবং নৌকার গোলই (নৌকার সম্মূখ অংশ) পাওয়া গেছে। এতেই বোঝা যায় এই এলাকা এক সময় গভীর পানির নিচে ছিলো। মেঘনা ও ফেনী নদীতে বাঁধ দেয়ার ফলে পলি মাটি জমে জলাশয় ভরাট হয়ে গেছে।ভৌগলিক অবস্থানের দিক থেকে সেনবাগ ২২.৫৯ ডিগ্রী উত্তর অক্ষাংশে এবং ৯১.১৪ ডিগ্রী দ্রাঘিমাংশে অবস্থিত।

সঠিক অনুচ্ছেদ শিরোনাম কোনটি?
titleA. প্রাচীন কীর্তি
titleB. ইতিহাস
titleC. খেলাধুলা
titleD. ৬৯’র গণঅভ্যুত্থানে ভূমিকা
উত্তর: titleB
মেধাবী ছাত্র ইয়াগামি লাইতো। একটা সময় জীবন তার কাছে বিরক্তিকর হয়ে দেখা দেয়। যেমনটা দেখা দেয় মৃত্যর দেবতা বা শিনিগামি রিউকের কাছে। বিরক্তি কাটাবার জন্য সে মানুষের জগতে ফেলে দেয় একটা ডেথ নোট। ইচ্ছা মানুষের কর্মকান্ড দেখার। কে ডেথ নোটটা পাবে তার ঠিক না থাকায় ব্যবহারের নিয়মাবলি লিখে দেয়া হয় ইংরেজিতে। আর এই ডেথ নোটটাই পায় লাইতো। সে প্রথমে বিশ্বাস না করলেও মজা করার জন্য খবরে প্রচারিত এক খুনীর নাম তাতে লিখে রাখে। নিয়ম অনুযায়ী লোকটির মারা যাবার কথা ৪০ সেকেন্ডের মধ্যে। যেহেতু সে কোন কারণ লিখেনি তাই মৃত্য হবে হৃদ যন্ত্রের ক্রিয়া বন্ধ হয়ে। পরের দিন সকালে পত্রিকায় লোকটির মৃত্যর খবর দেখে লাইতো ডেথ নোটটা নিয়ে ভাবা শুরু করল। তার ইচ্ছাকৃত প্রথম পরিক্ষার শিকার হয় সেদিন রাস্তায় এক কিশোরীকে উত্যক্তকারী একদল গুণ্ডার দলনেতা। সেই থেকে লাইতো তার পরিকল্পনা শুরু করে। সে ভাবতে থাকে এভাবেই একদিন সে পৃথিবীর সকল পাপী মানুষদের মেরে ফেলবে। নতুন পৃথিবীতে থাকবে তার পছন্দ করা মানুষেরা। সে হবে সেই পৃথিবী ঈশ্বর। বাবা পুলিশের বড় কর্মকর্তা হবার সুবাদে সে হাতের কাছেই পেতো অপরাধীদের সকল তথ্যাবলী। ডেথ নোট দিয়ে মানুষ মারার জন্য দরকার দুটি জিনিসের। প্রথমটি হলো যাকে মারা হবে তার নাম অপরটি তার চেহারা । কারো চেহারা মনে করে যদি তার নাম ডেথ নোটে লেখা হয় তাহলেই সে মৃত্য বরণ করবে। একই নাম বিশিষ্ট অন্য কেউ তাতে ক্ষতিগ্রস্ত হবেনা। এদিকে অপরাধীদের হঠাৎ করে এই মৃত্যুর হার জাপানী পুলিশ বাহিনীর টনক নড়িয়ে দেয়। তারা এই মৃত্যুর কারণ সম্পর্কে কোন কুল কিনারা করতে পারেনা। তাদের সাহায্য করতে এগিয়ে আসে বিখ্যাত গোয়েন্দা এল । শুরু হয় এল আর লাইতোর বুদ্ধির খেলা।







সঠিক অনুচ্ছেদ শিরোনাম কোনটি?
titleA. চরিত্রসমূহ
titleB. লিখিত নিয়ম
titleC. শিনিগামি
titleD. কাহিনী
উত্তর: titleD
সিংভূম নামটি নিয়ে দুই ধরনের জনশ্রুতি আছে৷ কারো কারো মতে, পোড়াহাটের রাজপরিবারের পদবী 'সিং' এবং তাদের শাসিত ভূমি থেকে 'ভূম' শব্দটি একত্রিত করে সিংভূম জেলার নামকরণ করা হয়৷ আবার কারো মতে জেলাটির আদিনিবাসীদের অভিভাবক সিং বোঙ্গা, তার নাম থেকেই এই জেলাটির নাম৷ পরবর্তীকালে সিংভূম জেলা ভেঙে পশ্চিম সিংভূম জেলা তৈরী করা হয়৷

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অবস্থান
titleC. শিক্ষা
titleD. নামকরণ
উত্তর: titleD
সাত বছর থেকে শঙ্কর সন্ন্যাস গ্রহণের দিকে ঝুঁকেছিলেন। কিন্তু তার মা তাকে অনুমতি দিতে চাইছিলেন না। শেষে তিনি খুব আশ্চর্যজনকভাবে মায়ের অনুমতি পান। কথিত আছে, একদিন তিনি পূর্ণা নদীতে স্নান করছিলেন। এমন সময় একটি কুমির তার পা কামড়ে ধরে। শঙ্করের মাও সেই সময় পূর্ণার তীরে উপস্থিত ছিলেন। তিনি মা-কে বলেন, মা যদি সন্ন্যাস গ্রহণের অনুমতি দেন, তাহলে কুমিরটি তার পা ছেড়ে দেবে। ছেলের প্রাণ বাঁচাতে মা তাকে সন্ন্যাস গ্রহণের অনুমতি দিলেন। তার পর থেকে কোনোদিন পূর্ণা নদীতে কোনো কুমিরকে দেখা যায়নি।

শঙ্কর কেরল ত্যাগ করে গুরুর খোঁজে উত্তর ভারতের দিকে রওনা হলেন। নর্মদা নদীর তীরে ওঙ্কারেশ্বরে তিনি গৌড়পাদের শিষ্য গোবিন্দ ভগবদপাদের দেখা পান। গোবিন্দ শঙ্করের পরিচয় জানতে চাইলে, শঙ্কর মুখে মুখে একটি শ্লোক রচনা করেন। এই শ্লোকটিই অদ্বৈত বেদান্ত তত্ত্ব প্রকাশ করে। গোবিন্দ তা শুনে খুব খুশি হন এবং শঙ্করকে শিষ্য হিসেবে গ্রহণ করেন।

গোবিন্দ শঙ্করকে ব্রহ্মসূত্রের একটি ভাষ্য লিখতে এবং অদ্বৈত মত প্রচার করতে বলেন। শঙ্কর কাশীতে আসেন। সেখানে সনন্দন নামে এক যুবকের সঙ্গে তার দেখা হয়ে যায়। এই যুবকটি দক্ষিণ ভারতের চোল রাজ্যের বাসিন্দা ছিল। সে-ই প্রথম শঙ্করের শিষ্যত্ব গ্রহণ করেন। কথিত আছে, কাশীতে বিশ্বনাথ মন্দির দর্শন করতে যাওয়ার সময় এক চণ্ডালের সঙ্গে শঙ্করের দেখা হয়ে যায়। সেই চণ্ডালের সঙ্গে চারটি কুকুর ছিল। শঙ্করের শিষ্যরা চণ্ডালকে পথ ছেড়ে দাঁড়াতে বললে, চণ্ডাল উত্তর দেয়, "আপনি কী চান, আমি আমার আত্মকে সরাই না এই রক্তমাংসের শরীরটাকে সরাই?" শঙ্কর বুঝতে পারেন যে, এই চণ্ডাল স্বয়ং শিব এবং তার চারটি কুকুর আসলে চার বেদ। শঙ্কর তাকে প্রণাম করে পাঁচটি শ্লোকে বন্দনা করেন। এই পাঁচটি শ্লোক "মণীষা পঞ্চকম্‌" নামে পরিচিত।

বদ্রীনাথে বসে তিনি তার বিখ্যাত ভাষ্য (টীকাগ্রন্থ) ও প্রকরণগুলি (দর্শনমূলক প্রবন্ধ) রচনা করেন।

সঠিক অনুচ্ছেদ শিরোনাম কোনটি?
titleA. জীবনী
titleB. জন্ম ও শৈশব
titleC. চলচ্চিত্র
titleD. সন্ন্যাস
উত্তর: titleD
হাইদগাঁও ইউনিয়নের নামকরণ নিয়ে ৪টি জনশ্রুতি রয়েছে। ষোড়শ শতাব্দীর শেষ ভাগে মহামারীর আক্রমণে বাংলার রাজধানী গৌড় বসাবসের অনুপযোগী হয়ে পড়লে কাজী হামিদ উদ্দীন গৌড়ী এ থানাধীন (তৎকালীন চক্রশালা) যে গ্রামটিতে এসে প্রথম বসতি স্থাপন করেন, সে গ্রামটি তার নামানুসারে "হামিদ গাঁও", পরে তা পরিবর্তিত হয়ে "হাইদগাঁও" হয়।

বৃহত্তর চট্টলা গ্রন্থে গবেষক এম নুরুল হক লিখেছেন, চক্রশালা ধর্মশালা স্থাপন শেষে বুদ্ধদেব এ গ্রাম থেকে হস্তীতে চড়ে কুশীনগর গিয়েছিলেন, এতে গ্রামটির নাম প্রথমে "হস্তীগ্রাম" এবং পরে "হাইতগাঁও" বা "হাইদগাঁও" হয়।

ধর্মতিলক মহাস্থবির রচিত স্বদ্ধর্ম রত্নাকর সূত্রে জানা যায়, সেকালে এ অঞ্চলে হাইড মজা নামক স্বনামধন্য বৌদ্ধ ধর্মাবলাম্বী এক ধনাঢ্য ব্যক্তি বাস করতেন। তার নামানুসারে এ গ্রামটির নাম "হাইডগাঁও" বা "হাইদগাঁও" হয়।

আবার কারো কারো মতে প্রথম থেকে মাত্র ৬০টি পরিবার নিয়ে এ এলাকায় জনবসতি শুরু করে বলে এ গ্রামের নাম "ষাট গাঁও", তা থেকে "হাইট গাঁও" বা "হাইদগাঁও" হয়।

সঠিক অনুচ্ছেদ শিরোনাম কোনটি?
titleA. ধর্মীয় উপাসনালয়
titleB. নামকরণ
titleC. জনসংখ্যার উপাত্ত
titleD. অবস্থান ও সীমানা
উত্তর: titleB
অনেক ওষুধ ও স্বাস্থ্য সমস্যা রয়েছে যেগুলো ডায়াবেটিস প্রবণতা বৃদ্ধি করে। গুরুত্বপূর্ণ ওষুধগুলো হল গ্লুকোকর্টিকয়েড, থায়াজাইড, বিটা ব্লকার, এটিপিক্যাল অ্যান্টিসাইকোটিক, ফেনিটয়েন। ও স্ট্যাটিন। যারা ইতঃপূর্বে গর্ভকালীন ডায়াবেটিস রোগে আক্রান্ত ছিলেন তাদের টাইপ-২ ডায়াবেটিস হওয়ার ঝুঁকি অনেক বেশি। অন্যান্য যে সকল স্বাস্থ্য সমস্যা ডায়াবেটিসের সাথে সম্পর্কিত সেগুলো হল: অ্যাক্রোমেগালি, কুশিং সিনড্রোম, হাইপারথাইরয়ডিজম, ফিয়োক্রোমোসাইটোমা ও কিছু ক্যান্সার যেমন গ্লুকাগোনোমা। টেস্টোস্টেরন হরমোনের ঘাটতি টাইপ-২ ডায়াবেটিসের সাথে সম্পর্কিত। 

সঠিক অনুচ্ছেদ শিরোনাম কোনটি?
titleA. শল্যচিকিৎসা
titleB. ইতিহাস
titleC. ওষুধ ও রোগের সাথে ডায়াবেটিসের সম্পর্ক
titleD. বহিঃসংযোগ
উত্তর: titleC
কলাপাড়ার মূল অর্থনীতি মূলত কৃষি নির্ভর।
তবে বেশিরভাগ মানুষ সাগরে মাছ ধরেই জীবিকা নির্বাহ করে।
মাছ বিক্রি করে এদের বেশিরভাগই সংসার চালায়।
পাশাপাশি শুটকি তৈরি,
ঘরে বসে মহিলা ঝিনুকের মালা তৈরি, নকশি কাঁথা তৈরি করে থাকে।
এছাড়াও এই উপজেলার অন্তর্গত কুয়াকাটা পর্যটনকেন্দ্র, তাই পর্যটকদের স্বার্থেই গড়ে উঠেছে বিভিন্ন রেস্টুরেন্ট এবং আবাসিক হোটেল।
এটাই এদের মূল অর্থনৈতিক চালিকা শক্তি।
কুয়াকাটার মূল অর্থনীতি সমুদ্রে মাছ ধরা হলেও রেস্টুরেন্ট ও আবাসিক হোটেলের মাধ্যমেই অর্থনৈতিক উন্নতি ঘটেছে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. প্রশাসনিক এলাকাসমূহ
titleC. শিক্ষা
titleD. বিবিধ
উত্তর: titleA
২০০১ ফিফা বিশ্ব যুব চ্যাম্পিয়নশিপ টুর্নামেন্ট কাকা ব্রাজিল যুব দলের হয়ে খেলেন।কোয়ার্টার ফাইনালে ব্রাজিল ঘানার সাথে হেরে টুর্নামেন্ট থেকে বাদ পড়ে যায়।টুর্নামেন্টটিতে কাকা ১ টি গোল করেন।কয়েক মাস পরে,৩১ জানুয়ারি ২০০২ সালে এর সাথে একটি প্রীতি ম্যাচে জাতীয় দলের হয়ে অভিষেক করেন।তিনি ২০০২ ফিফা বিশ্বকাপজয়ী দলের একজন সম্মানিত সদস্য ছিলেন।তবে পুরো টুর্নামেন্ট এ মাত্র ২৫ মিনিট খেলার সুযোগ পান,যার পুরোটাই ছিলো এর সাথে।

২০০৩ কনকাকাফ গোল্ড কাপ এ কাকা ব্রাজিল অনুর্ধ্ব-২৩ দলের অধিনায়কত্ব করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মিলান
titleC. আন্তর্জাতিক কর্মজীবন
titleD. সাও পাওলো
উত্তর: titleC
১৯৪৭-৪৮ মৌসুম থেকে ১৯৬৮-৬৯ মৌসুম পর্যন্ত নোয়েল ম্যাকগ্রিগরের প্রথম-শ্রেণীর খেলোয়াড়ী জীবন চলমান ছিল। বিনোদনধর্মী ডানহাতি ব্যাটসম্যান ছিলেন নোয়েল ম্যাকগ্রিগর। দুই দশকের অধিক সময় তার প্রথম-শ্রেণীর ক্রিকেট জীবন চলমান ছিল। 

ডুনেডিনে জন্মগ্রহণকারী নোয়েল ম্যাকগ্রিগর ওতাগোর পক্ষে খেলতেন। মূলতঃ ব্যাটসম্যান হিসেবে খেলতেন তিনি ও স্ট্রোক মারার দিকেই তার অধিক ঝোঁক ছিল। প্লাঙ্কেট শীল্ড প্রতিযোগিতায় ১৭ বছর বয়সে খেলতে নেমে প্রথম বলেই চার মেরে যাত্রা শুরু করেন। এরপর, টম বার্টের ঐ একই ওভার থেকে আরও দুইটি বাউন্ডারি মেরেছিলেন তিনি। ১৯৬৮ সালে নিউজিল্যান্ড অ্যালমেনাক কর্তৃক বর্ষসেরা খেলোয়াড়ের সম্মাননায় ভূষিত হন।

১৯৪৭-৪৮ মৌসুম থেকে ১৯৬৮-৬৯ মৌসুম পর্যন্ত ওতাগোর পক্ষে ৯০টি প্রথম-শ্রেণীর খেলায় অংশ নিয়ে ২৭.৬৫ গড়ে ৪,২৫৯ রান তুলেন। সবগুলো প্রথম-শ্রেণীর খেলা থেকে পাঁচটি শতরানের ইনিংস খেলতে সমর্থ হন। তন্মধ্যে, ১৯৫৯-৬০ মৌসুমে ওয়েলিংটনের বিপক্ষে ব্যক্তিগত সর্বোচ্চ অপরাজিত ১১৪ রানের ইনিংস খেলে ওতাগোকে সাত উইকেটের ব্যবধানে জয় এনে দেন। ব্যাটিংয়ের পাশাপাশি মাঝে-মধ্যে উইকেট-রক্ষণে অগ্রসর হতে নোয়েল ম্যাকগ্রিগর।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. দক্ষিণ আফ্রিকা গমন
titleC. প্রথম-শ্রেণীর ক্রিকেট
titleD. মূল্যায়ন
উত্তর: titleC
উমাইয়া খিলাফতের প্রতিষ্ঠাতা খলিফা প্রথম মুয়াবিয়ার মৃত্যুর পর মুসলিম বিশ্ব অস্থিতিশীল অবস্থায় পড়ে। মুয়াবিয়া তার পুত্র প্রথম ইয়াজিদকে তার উত্তরাধিকারী মনোনীত করেছিলেন। তবে তার এই সিদ্ধান্ত সবার কাছে গ্রহণীয় হয়নি, বিশেষ করে মদিনার উচ্চ পর্যায়ের ব্যক্তিদের কাছে। খিলাফতের দুজন দাবিদার ব্যক্তি ছিলেন হুসাইন ইবনে আলি ও আবদুল্লাহ ইবনে জুবায়ের। উমাইয়াদের বিরুদ্ধে প্রথমে হুসাইন ইবনে আলি বিদ্রোহ করেন। ৬৮০ সালে কারবালার যুদ্ধে তিনি নিহত হন। এরপর উমাইয়াদের বিরুদ্ধে শক্ত প্রতিপক্ষ ছিলেন আবদুল্লাহ ইবনে জুবায়ের। তিনি মক্কা থেকে উমাইয়াদের প্রতিবাদ করে যান। তিনি দাবি করেন যে সকল কুরাইশের উপস্থিতিতে একটি সমাবেশের প্রথানুযায়ী খলিফা নির্বাচন করতে হবে এবং এই সমাবেশে শুধু উমাইয়ারা থাকবে এমন হতে পারবে না।

প্রথম ইয়াজিদ ও তার মদিনার গভর্নর আবদুল্লাহ ইবনে জুবায়ের এবং অসন্তুষ্ট অন্যান্য আনসার পরিবারের সাথে আলোচনার চেষ্টা করেন। শহরের চারপাশে মুয়াবিয়ার বৃহৎ কৃষি প্রকল্প নিয়ে মদিনের উচ্চপর্যায়ের অনেকে অসন্তুষ্ট ছিলেন। তারা ইয়াজিদকে খলিফার দায়িত্বের জন্য অযোগ্য মনে করতেন। ভবিষ্যত খলিফা মারওয়ান ইবনুল হাকামসহ উমাইয়া পরিবারের আরো অনেক সদস্যকে মদিনা থেকে বের করে দেয়া হয়। তাই ইয়াজিদ পরিস্থিতি নিয়ন্ত্রণে আনার জন্য প্রদেশে সৈন্য পাঠান এবং মুসলিম ইবনে উকাবা আল মুরিকে এর নেতৃত্ব দেয়া হয়। ৬৮৩ সালের ২৬ আগস্ট হারার যুদ্ধে তার ১২,০০০ সিরিয়ান সেনা মদিনার প্রতিরোধ প্রতিহত করতে সক্ষম হয় এবং মদিনার দিকে এগিয়ে যায়।

সঠিক অনুচ্ছেদ শিরোনাম কোনটি?
titleA. কাবার সংস্কার
titleB. পরবর্তী অবস্থা
titleC. পটভূমি
titleD. অবরোধ
উত্তর: titleC
অর্থনৈতিক পরিস্থিতির জন্য সাধারণত দেশের তত্কালীন প্রশাসনকেই প্রশংসা অথবা দোষের ভাগী হতে হয়। এর ফলে একটি মন্দা ঠিক কখন শুরু হয়েছে, তা নিয়ে মতবিরোধ সৃষ্টি হয়।
কোনও অর্থনৈতিক সম্প্রসারণ যদি এমন একটি স্তরে পৌঁছয় যেখানে তার পক্ষে টিকে থাকা আর সম্ভবপর নয়, তা হলে তার ফলাফলই হল অর্থনৈতিক চক্রের অধোগতি, এবং সংক্ষিপ্ত একটি পতনের দ্বারা সেই পরিস্থিতি সংশোধিত হয়। তাই এই আবর্তের কোন নির্দিষ্ট পর্যায়ের কারণকে আলাদা করা খুব একটা সহজ কাজ নয়।

রোনাল্ড রেগান দায়িত্ব নেওয়ার আগে ১৯৮১ সালে যে মন্দা হয় তার কারণ হিসেবে দায়ী করা হয় ফেডেরাল রিজার্ভ বোর্ডের চেয়ারম্যান পল ভোলকারের মুদ্রা-সংকোচন নীতিকে (টাইট-মানি পলিসি)। রেগান এই নীতিকে সমর্থন করেছিলেন। ১৯৬০-এর দশকে কাউনসিল অফ ইকনমিক এডভাইসারস-এর চেয়ারম্যান, অর্থনীতিবিদ ওয়াল্টার হেলার বলেছিলেন, "এই মন্দাকে আমি রেগান-ভোলকার-কার্টার মন্দা বলব। তবে এই মুদ্রাস্ফীতি সংকোচনের ফলে অবশ্য রেগানের শাসনকালে শক্তিশালী অর্থনৈতিক বিকাশের পথ প্রশস্ত হয়ছিল।

সাধারণভাবে মনে করা হয়, মন্দা এবং তার তীব্রতার উপর সরকারের কাজকর্মের কিছু প্রভাব থাকে। অর্থনীতিবিদেরাও বলেন যে সাধারণত মন্দা সম্পূর্ণরূপে এড়ানো সম্ভব নয় এবং তার কারণগুলিও সঠিকভাবে বোঝা যায় না। ফলে, আধুনিক সরকার ও প্রশাসন মন্দা প্রশমিত করতে কিছু পদক্ষেপ নেয়, কিন্তু সেগুলি নিয়েও মতবিরোধ থাকে। অধিকাংশ ক্ষেত্রেই এই পদক্ষেপগুলি মন্দা আটকানোর ক্ষেত্রে অন্তত ব্যর্থ, এবং এই পদক্ষেপগুলি নেওয়ার কারণে মন্দা কম তীব্র অথবা দীর্ঘায়িত হয়েছে কিনা, তা স্থির করাও কঠিন।

সঠিক অনুচ্ছেদ শিরোনাম কোনটি?
titleA. সনাক্তকরণ
titleB. বৈশিষ্ট্য
titleC. মন্দা এবং রাজনীতি
titleD. ২০০০ দশকের শেষ ভাগের মন্দা
উত্তর: titleC
ব্যক্তিগত উদ্যানগুলি ব্যক্তি বা ব্যবসায়ের মালিকানাধীন এবং মালিকের বিবেচনায় ব্যবহৃত হয়। কয়েক ধরণের ব্যক্তিগত উদ্যান রয়েছে এবং কিছু কিছু এমন উদ্যান রয়েছে যা আগে একাই ব্যক্তিগতভাবে রক্ষণাবেক্ষণ ও ব্যবহার করা হয়েছে। এখন তা জনসাধারণের জন্য উন্মুক্ত করা হয়েছে।

"শিকার উদ্যানগুলি" মূলত এমন জায়গাগুলি ছিল যেখানে খোলা জায়গা হিসাবে রক্ষণাবেক্ষণ, শিল্প এবং কৃষিকাজের অনুমতি ছিল না। প্রায়শই মূলত যাতে আভিজাত্যের শিকারের জায়গা থাকতে পারে   (মধ্যযুগীয় হরিণ উদ্যান দেখুন)। এগুলির উদাহরণস্বরূপ "হরিণ উদ্যান" হিসাবে পরিচিত ছিল । গ্রেট ব্রিটেন এবং আয়ারল্যান্ডের অনেক দেশের বাড়িগুলিতে এখনও এই ধরণের উদ্যান রয়েছে। এগুলো ১৮ শতকের পর থেকে প্রায়শই নান্দনিক প্রভাবের জন্য ল্যান্ডস্কেপ করা হয়েছে। এগুলি সাধারণত ছড়িয়ে ছিটিয়ে থাকা গাছ এবং কাঠের জায়গাগুলির সাথে খোলা তৃণভূমির মিশ্রণ এবং প্রায়শই একটি উঁচু প্রাচীর দ্বারা আবদ্ধ থাকে। বাড়ির আশেপাশের অঞ্চলটি বাগান কিছু ক্ষেত্রে এর মধ্যে রয়েছে ঝরঝরে লন এবং ছড়িয়ে ছিটিয়ে থাকা গাছ। "দেশের বাড়ির উদ্যান" এবং তার বাগানের মধ্যে মূল পার্থক্য হলো পার্কটি প্রাণী দ্বারা চারণ করা হয় তবে সেগুলি বাগান থেকে বাদ দেওয়া হয়। 

সঠিক অনুচ্ছেদ শিরোনাম কোনটি?
titleA. মধুপুর জাতীয় উদ্যান
titleB. নকশা
titleC. ব্যক্তিগত উদ্যান
titleD. ভাওয়াল জাতীয় উদ্যান
উত্তর: titleC
কিন্নর, রাজ্যের রাজধানী শিমলা থেকে দুর। এটি পূর্ব তিব্বত সীমান্তবর্তী এবং হিমাচল প্রদেশ রাজ্যের উত্তর-পূর্ব প্রান্তে অবস্থিত। এটির তিনটি উচ্চ পর্বত পরিসর আছে ,জান্সকার, হিমালয় এবং ধৌলাধর যেগুলি শতদ্রু , স্পিতি,বাস্পা এই তিনটি উপত্যকা এবং তাদের শাখাগুলিকে পরিবেষ্টন করে আছে।পাহাড়ের ঢলানগুলি পুরু কাঠ, ফলের বাগান, মাঠ ও ছবির মত একটা পল্লীতে মোড়া। কিন্নর কৈলাশ পর্বতের শিখরে একটি বিখ্যাত প্রাকৃতিক শিলা শিবলিঙ্গ আছে।এই জেলাটি ১৮৮৯ সালে বহিরাগতের নিকট, প্রবেশের জন্য উন্মুক্ত করা হয়।পুরানো হিন্দুস্তান-তিব্বত রোড,শতদ্রু নদীর তীর ধরে কিন্নর উপত্যকার মধ্য দিয়ে গিয়ে,পরিশেষে শিপকি লা গিরিবর্ত্মে তিব্বত প্রবেশ করে।

শুধুমাত্র এখানকার প্রাকৃতিক দৃশ্যাবলী সব বয়সের মানুষকে আকর্ষণ করে তা নয়।এখানকার সংস্কৃতি, ঐতিহ্য, রীতিনীতি ইত্যাদিও মানুষকে সমানভাবে আকর্ষণ করে।এখানকার মানুষের গভীর বিশ্বাস ও সংস্কৃতি আছে,সাধারণত, বৌদ্ধ ও হিন্দু ধর্মে বিশ্বাসী।তারা বিশ্বাস করেন নির্বাসনে থাকার সময় পাণ্ডবগণ এসে এই জায়গায় বসবাস করেছিলেন(কারমু গ্রাম)। হাজার বছরের পুরানো বৌদ্ধমঠ আজও এখানে বর্তমান।বৌদ্ধ ও হিন্দু উভয় ধর্মের মানুষেরা শান্তিতে একত্রে বসবাস করেন যা প্রথাগত ভ্রাতৃত্ব ও বন্ধুত্বের প্রতীক। আপেল, চিলগোজা(বাদামী) এবং অন্যান্য শুকনো ফল এখানে উৎপাদিত হয়।উচ্চ ভূখণ্ডর জন্য এখানে দুঃসাহসিক ক্রীড়ার সুবিধা। ট্রেকিং রুটের মধ্যে 'কিন্নর কৈলাশের পরিক্রমা' একটি।

সঠিক অনুচ্ছেদ শিরোনাম কোনটি?
titleA. ভূগোল
titleB. সাধারণ
titleC. জনগণ
titleD. কিন্নরের ভাষাসমূহ
উত্তর: titleB
প্রায় ২ থেকে ৩ মিলিয়ন বছর পুর্বে হোমো গণের মানবেরা পূর্ব ও দক্ষিণ আফ্রিকাতে ছড়িয়ে পড়ে। তখনো পশ্চিম আফ্রিকায় মানববসতি হয়নি। হোমো ইরেক্টাস প্রজাতির মানুষেরা প্রায় ১.৯ মিলিয়ন বছর পূর্বে আফ্রিকার বাইরে অভিবাসিত হওয়া শুরু করে এবং লেভান্তিন করিডোর ও আফ্রিকার অন্তরীপের উপত্যকা দিয়ে ইউরেশিয়ায় প্রবেশ করে। এই অভিবাসন সাহারা মরুভূমির শ্যামলায়ন তত্ত্বের সাথে সম্পর্কিত। পরবর্তীতে হোমো ইরেক্টাস পুরো পৃথিবীতে ছড়িয়ে পড়ে এবং দক্ষিণ পূর্ব এশিয়ার সর্বশেষ স্থান পর্যন্ত ছড়িয়ে পড়ে। এই প্রজাতির জনসংখ্যা বণ্টনের ধারা পাওয়া যায় ১.৩ মিলিয়ন বছরের পুরোনো ওল্ডোয়ানের পাথুরে অস্ত্রের নমুনা প্রাপ্তি অনুযায়ী যা একেবারে সর্ব উত্তরের ৪০ তম অক্ষরেখা বরাবর সম্প্রসারিত ছিল। আফ্রিকার বাইরে এই অভিবাসনের নমুনা প্রাপ্তির মূল প্রত্নতাত্ত্বিক সাইটগুলো হলঃ পাকিস্তানের রিওয়াত, লেভান্তের উবেইদিয়া এবং ককেশাসের মানিসি। 

চীনে ১.৬৬ মিলিয়ন বছর পুরোনো মানব বসতির ধারণা পাওয়া যায় ব্যবহৃত পাথুরে যন্ত্রপাতি নমুনা থেকে। শানঝি প্রদেশের জিহউদু প্রত্ন্স্থল থেকে হোমো ইরেক্টাসের সবচেয়ে পুরোনো আগুন ব্যবহারের নমুনা পাওয়া যায়, যা ১.২৭ মিলিয়ন বছরের পুরোনো। 

দক্ষিণপূর্ব এশিয়া (জাভা) তে মানুষের পা পড়ে প্রায় ১.৭ মিলিয়ন বছর পূর্বে এবং পশ্চিম ইউরোপে ১.২ মিলিয়ন বছর পুর্বে। রবার্ট জি বেডনারিকের মতে, হোমো ইরেক্টাস নৌযান তৈরি শিখেছিল এবং সাগরে চলাচল করত, যদিও এই তত্ত্বটি বিতর্কিত। 

সঠিক অনুচ্ছেদ শিরোনাম কোনটি?
titleA. হোমো ইরেক্টাস
titleB. প্রশান্ত মহাসাগরীয় দ্বীপপুঞ্জ
titleC. উপকূলীয় মাইগ্রেশন
titleD. হোমো ইরেক্টাসের পর
উত্তর: titleA
মহাস্থানগড় দুর্গ নগরীর প্রাচীরের অদূরে করতোয়া নদীর তীরে অবস্থিত গোবিন্দ ভিটা নামক একটি অসমতল ঢিবিতে প্রত্নতাত্ত্বিক খনন চালিয়ে ২০০/১২৫’ পরিমাপের একটি মন্দিরের ধ্বংসাবশেষ আবিষ্কৃত হয়েছে। এখানে প্রাপ্ত বিভিন্ন হস্তান্তরযোগ্য প্রত্ননিদর্শণ, ইটের মাপ ব্যবহৃত মসল্লা, স্থাপত্যিক বির্নাস ইত্যাদির ভিত্তিতে অনুমিত হয় যে, মন্দিরটি খ্রীষ্ঠীয় আনুমানিক সাত শতকে নির্মিত হয়েছিল। মন্দিরটিতে একাধিকবার পুনঃনির্মানের নিদর্শণ লক্ষ্য করা যায়। খ্রিস্টীয় ১২শ-১৩শ শতকে রচিত সংস্কৃতি গ্রন্থ ‘‘করতোয়া মহাত্ন্য’’ এ মন্দিরটির কথা উল্লেখ রয়েছে। এটি গোবিন্দ বা বিষ্ণু মন্দির নামে পরিচিত হলেও এমন কোন প্রমাণ পাওয়া যাইনি যার ওপর ভিত্তি করে এটিকে বৈষ্ণব মন্দির বলা যেতে পারে।

সঠিক অনুচ্ছেদ শিরোনাম কোনটি?
titleA. পরিচালনা
titleB. ইতিহাস
titleC. নামকরণ
titleD. প্রাপ্ত নিদর্শন
উত্তর: titleB
বিজন ভট্টাচার্যের নাট্যজীবনের শুরু হয় ১৯৪০ এর দশকে। প্রচলিত বাণিজ্যিক থিয়েটারের ধারার বাইরে স্বতন্ত্র নাট্য আন্দোলনের সূচনা করেন কিছু ফ্যাসিবাদ বিরোধী লেখক শিল্পী গোষ্ঠী । এঁদেরই সাংস্কৃতিক শাখা ছিল ভারতীয় গণনাট্য সংঘ বা ইণ্ডিয়ান পিপলস থিয়েটার অ্যাসোসিয়েসন যা আইপিটিএ নামে বেশি পরিচিত। বিজন ভট্টাচার্য ছিলেন এই গণনাট্য সঙ্ঘের প্রথম সারির নাট্যকর্মী। 
চিন্তা, চেতনা এবং সংগ্রামের প্রগতিশীল চিন্তা ভাবনার দিশারী ছিল ভারতীয় গণনাট্য সঙ্ঘ। বিজন ভট্টাচার্যের নাটক রচনা, অভিনয় এবং নির্দেশনা সাফল্য লাভ করেছিল এই গণনাট্য আন্দোলনের মধ্য দিয়ে।

গণনাট্য সঙ্ঘের (সেই সময় ফ্যাসিবিরোধী লেখক শিল্পী সঙ্ঘ) প্রথম নাটক আগুন বিজন ভট্টাচার্যের রচনা । এই নাটকটি ১৯৪৩ সালে মঞ্চস্থ হয়েছিল। ১৯৪৪ সালে তার লেখা নাটক জবানবন্দী এবং নবান্ন অভিনীত হয়েছিল। এই নাটকগুলিতে তিনি প্রধান অভিনেতা এবং নির্দেশকের দায়িত্ব পালন করেছিলেন।

১৯৪৪ সালের ২৪ অক্টোবর শ্রীরঙ্গম মঞ্চে নবান্নের প্রথম অভিনয় হয়। এই নাটকটির পটভূমিকা ছিল দ্বিতীয় বিশ্বযুদ্ধের অস্থিরতা, ১৯৪২ সালের আগস্ট আন্দোলন, পঞ্চাশের মন্বন্তর এবং প্রাকৃতিক দুর্যোগ। গণনাট্য আন্দোলন এবং বিজন ভট্টাচার্যের নাটক বাংলা নাটক রচনা এবং অভিনয়ের এক যুগবদলের সূচনা করে।

১৯৪৮ সাল থেকে গণনাট্য সঙ্ঘের সঙ্গে বিজন ভট্টাচার্যের মতান্তর ঘটে। ১৯৪৮ থেকে ১৯৫০ তিনি বোম্বাইতে হিন্দি সিনেমার সঙ্গে যুক্ত থাকেন। ১৯৫০ সালে তিনি আবার বাংলায় ফিরে আসেন এবং নিজের নাটকের দল ক্যালকাটা থিয়েটার প্রতিষ্ঠা করেন। এখানেও তিনি নাট্যকার, প্রধান অভিনেতা এবং নির্দেশকের ভূমিকা পালন করেন। এই থিয়েটারে তার রচিত নাটকের মধ্যে অন্যতম ছিল কলঙ্ক, গোত্রান্তর, মরাচাঁদ, দেবী গর্জন, গর্ভবতী জননী প্রভৃতি।

১৯৭০ সালে তিনি ক্যালকাটা থিয়েটার ছেড়ে দিয়ে কবচ-কুণ্ডল নামে নতুন দল গঠন করেন। এখানে তার রচিত নাটকগুলির মধ্যে অন্যতম ছিল কৃষ্ণপক্ষ, আজবসন্ত, চলো সাগরে, লাস ঘুইর‌্যা যাউক প্রভৃতি।

সঠিক অনুচ্ছেদ শিরোনাম কোনটি?
titleA. মৃত্যু
titleB. নাট্যজীবন
titleC. পারিবারিক জীবন
titleD. সমালোচনা ও কৃতিত্ব
উত্তর: titleB
১৯৮৭ সালে স্থানীয় নির্বাচন অনুষ্ঠিত হয়। এজন্য নতুন রাজনৈতিক দল গঠনের অধিকার দিয়ে আইন প্রণীত হয়। নতুন সংবিধানে দ্বিকক্ষ বিশিষ্ট আইন সভার ব্যবস্থা রাখা হয় এবং পরোক্ষ ভোটে ৭ বছরের জন্য রাষ্ট্রপতি নির্বাচন করার বিধান রাখা হয়। নজিবউল্লাহ বলেন যে বিরোধী পক্ষের চরমপন্থিরা সরকারে অংশ নিতে পারবে না। এছাড়াও বলা হয় আফগানিস্তান ও সোভিয়েত ইউনিয়নের সম্পর্ক নিয়ে কেউ বিরোধিতা করতে পারবে না। ১৯৮৮ সালে অনুষ্ঠিত সংসদ নির্বাচনে পিডিপিএ প্রতিনিধি পরিষদের ৪৬টি আসনে জয়লাভ করে এবং ৪৫টি আসনে জয়লাভ করা ন্যাশনাল ফ্রন্ট ও অন্যন্য নতুন বামপন্থি দলের (আসন সংখ্যা ২৪) সমর্থন পেয়ে সরকারের নিয়ন্ত্রণ পায়। তবে মুজাহিদরা নির্বাচন বর্জন করে। উচ্চকক্ষ সিনেটে দলের বেশি আসন ছিল না। সশস্ত্র দলগুলির মধ্যে শুধুমাত্র হিজবুল্লাহ সরকারের সাথে শান্তি স্থাপন করেছিল।

সঠিক অনুচ্ছেদ শিরোনাম কোনটি?
titleA. নির্বাচন: ১৯৮৭ ও ১৯৮৮
titleB. প্রারম্ভিক ও কর্মজীবন
titleC. জাতীয় সমঝোতা
titleD. বহিঃসংযোগ
উত্তর: titleA
১৯৪৮ সাল থেকে ল্যাঙ্কাশায়ার কর্তৃপক্ষের কাছে ডিক পোলার্ডের উপযোগিতা কমে যেতে থাকে। কাউন্টি চ্যাম্পিয়নশীপে ৯৫ উইকেট পান। স্লো বামহাতি বোলার উইলিয়াম রবার্টসের চেয়ে তিনি মাত্র আট উইকেট বেশী পেয়েছিলেন। সবগুলো খেলায় ২৩ গড়ে ১১৬ উইকেট পান। অন্য যে-কোন প্রথম-শ্রেণীর মৌসুমের চেয়ে সর্বাধিক প্রায় ১,৩০০ ওভার বোলিং করেছিলেন। পরের মৌসুমে ৪০০ ওভার কম করেছিলেন। সব মিলিয়ে ৭৩ উইকেট পান। এছাড়াও তুলনামূলকভাবে উইকেট প্রতি বেশী ২৮ রান দেন। ল্যাঙ্কাশায়ার দলে নিয়মিতভাবে নতুন, তরুণ বোলারদেরকে খেলায় অংশগ্রহণের সুযোগ দেয়। রয় ট্যাটারসলের সুইং বল, ম্যালকম হিল্টন ও বব বেরি’র স্পিন বলকে প্রাধান্য দেয়া হয়েছিল। পোলার্ড বোলিং উদ্বোধনের ধারাবাহিকতা বজায় রাখেন। আগের চেয়েও নিখুঁততার স্বাক্ষর রাখেন। তবে, অন্য মৌসুমের চেয়ে কম সফল ছিলেন। আগস্ট, ১৯৪৯ সালে ল্যাঙ্কাশায়ার কর্তৃপক্ষ তাকে আর্থিক সুবিধা গ্রহণের খেলার জন্যে মনোনীত করে। ডার্বিশায়ারের বিপক্ষে অনুষ্ঠিত ঐ খেলায় £৮,০৩৫ পাউন্ড-স্টার্লিং লাভ করেন। অর্থ সংগ্রহের পরিমাণের দিক দিয়ে ঐ সময়ে এ সংখ্যাটি তৃতীয় সর্বোচ্চ ছিল।

১৯৫০ সালে কয়েকটি খেলায় বোলিং করে সফল হলেও পোলার্ডকে দল থেকে বাদ দেয়া হয়। তিনজন স্লো বামহাতি বোলারদের মধ্যে হিল্টনকে তার স্থলাভিষিক্ত করা হয়। ম্যালকম হিল্টনকে কয়েকটি খেলায় বোলিং উদ্বোধন করার সুযোগ প্রদান করা হয়েছিল। মৌসুম শেষে ল্যাঙ্কাশায়ার দল সারের সাথে যৌথভাবে কাউন্টি চ্যাম্পিয়নশীপের শিরোপা লাভ করে। প্রথম-শ্রেণীর ক্রিকেট থেকে বিদেয় নিয়ে ল্যাঙ্কাশায়ার লীগে ক্রিকেট খেলতে থাকেন। ১৯৫২ সালেও প্রথম-শ্রেণীর ক্রিকেটে তার অংশগ্রহণ ছিল। ১৯৫২ সালে সফররত ভারতীয় দলের বিপক্ষে কমনওয়েলথ একাদশের সদস্যরূপে এটি খেলায় অংশ নিয়েছিলেন। খেলায় তিনি তিনটি উইকেট, দুই ক্যাচ ও ১৭ রান সংগ্রহ করেছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. আন্তর্জাতিক ক্রিকেট
titleC. মূল্যায়ন
titleD. দলে প্রত্যাখ্যান
উত্তর: titleD
একটি জাতীয় বাহক হিসেবে বাংলাদেশ রেলওয়ে বাংলাদেশের প্রত্যন্ত অঞ্চলে প্রয়োজনীয় সামগ্রী যেমন: শস্য ও সার বহন করতে বাধিত। বাংলাদেশ রেলওয়ে চট্টগ্রাম বন্দর হতে ঢাকা ইনল্যান্ড কন্টেইনার ডেপট পর্যন্ত কন্টেইনার পরিবহন করে, যেখানে কাস্টম সুবিধা রয়েছে। বিদ্যমান রোলিং স্টক থেকেই কন্টেইনারবাহী রোলিং স্টক তৈরি করা হয়েছে। ১৯৯১ সালের ৫ই আগস্ট একটি আলাদা কন্টেইনার ট্রেন সেবা চালু হয়। একটি মালবাহী ট্রেন ভারতের সিঙ্ঘাবাদ ও পেট্রপোল থেকে বাংলাদেশের বেনাপোল ও রোহানপুর পর্যন্ত চলাচল করে।


সঠিক অনুচ্ছেদ শিরোনাম কোনটি?
titleA. মেইল ও কমিউটার ট্রেন
titleB. আন্তর্জাতিক যোগাযোগ
titleC. রেলওয়ে স্টেশনসমূহ
titleD. মালবাহী সেবা
উত্তর: titleD